armvectores/hy_wikipedia_2023 huggingface dataset:
Չերվերե

Չերվերե  (իտալ․՝ Cervere)՝ կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 2029 մարդ (2008 թվականի տվյալներով)։ Բնակչության խտությունը 113 մարդ/կմ²։ Տարածքը՝ 18 կմ²։ Փոստային ինդեքս՝ 12040։ Հեռախոսային կոդ՝ 0172։
Բնակավայրի հովանավորն է համարվում Սուրբ Խաչը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0172 471000
Էլեկտրոնային փոստ։
Պաշտոնական կայք։


== Արտաքին հղումները ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անդոբկա

Անդոբկա (ռուս.՝ Андобка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Կոնոմա գետի ձախ ափում 30 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000008239
Հիդրոլոգիական ուսումնասիրությունների կոդը - 110000823
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մայա (Պորտու)

Մայա (պորտ.՝ Maia; ['maiɐ]), քաղաք Պորտուգալիայում, համանուն վարչական շրջանի կենտրոնը, որը գտնվում է Պորտու շրջանի կազմում։ Հին վարչական բաժանմամբ մտել է Դորու-Լիտոպալ նահանգի մեջ։ Մտնում է տնտեսա-վիճակագրական Մեծ Պորտու ենթաշրջանի մեջ, որն էլ մտնում է Հյուսիսային շրջանի մեջ։ 2001 թվականին քաղաքի բնակչության թվաքանակը կազմել է 40 հազար մարդ, իսկ մունիցիպալիտետի բնակչությանը՝ 120,1 հազար մարդ։
Զբաղեցնում է 83,70 կմ² տարածք։
Քաղաքի հովանավորը համարվում է Միքայել Հրեշտակապետը (պորտ.՝ São Miguel)։
Քաղաքը հիմնադրվել է 1519 թվականին։


== Դիրք ==
Քաղաքը գտնվում է Պորտու քաղաքից 9 կմ դեպի հյուսիս ընկած հատվածում։
Մունիցիպալիտետը սահմանակից է․

հյուսիսում՝ Տրոֆա, Սանտու Տիրսու մունիցիպալիտետներին,
արևելքում՝ Վալոնգու մունիցիպալիտետին,
հարավ-արևելքում՝ Գոնդոմար մունիցիպալիտետին,
հարավում՝ Պորտու մունիցիպալիտետին,
հարավ-արևմուտք՝ Մատոզինյուշ մունիցիպալիտետին,
հյուսիս-արևմուտքում՝ Վիլա դու Կոնդե մունիցիպալիտետին։


== Բնակչություն ==


== Մունիցիպալիտետի կազմ ==
Մունիցիպալիտետի կազմի մեջ մտնում են հետևյալ շրջանները․


== Ծանոթագրություններ ==


== Արտաքին հղումներ ==
Պաշտոնական էջ
Սոսիա (լաոսյան տառ)

Սոսիա («վագր»), լաոսերեն այբուբենի 6-րդ տառը։ Լաոսերեն այբուբենում համարվում է ակսոնկան տառ, այսինքն՝ միջին կարգի։ Արտասանվում է խուլ շրթունքային։ Բառավերջում արտասանվում է նաև որպես «սասենգ»։ Նաև օգտագրոծվում է որպես «ինցիալ»։


== Արտաքին հղումներ ==
Լաոսերեն այբուբեն
Այխշտետ (շրջան)

Անվան այլ կիրառումների համար տե՛ս՝ Այխշտետ (այլ կիրառումներ)Այխշտետ  (գերմ.՝ Landkreis Eichstätt), շրջան է Գերմանիայում։ Շրջանի կենտրոնն է Այխշտետ քաղաքը։ Զբաղեցնում է 1.214,41 կմ2։ Բնակչությունը 123 295 մարդ է։ Բնակչության խտությունը 102 մարդ/կմ2։
Շրջանի պաշտոնական կոդը 09 1 76 է։ Շրջանում 30 համայնք կա։


== Ծանոթագրություններ ==
Վերխովինա (գյուղ, Միրգորոդի շրջան)

Վերխովինա (ուկրաիներեն՝ Верховина), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Վերխովինա գյուղում բնակվում էր 15 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարկլայվիլլ

Բարկլայվիլլ (անգլերեն՝ Barclayville), փոքր քաղաք Լիբերիայի հարավում։ Բնակչությունը կազմում է 2,733 մարդ՝ 2008 թվականի տվյալներով։
Պինո Տորինեզե

Պինո Տորինեզե  (իտալերեն՝ Pino Torinese), կոմունա Իտալիայի Պիեմոնտ մարզի Թուրին գավառում։
Բնակչությունը՝ 8.595 մարդ (2008)։ Բնակչության խտությունը՝ 405 մարդ/կմ²։ Տարածքը՝ 21 կմ²։ Փոստային ինդեքսը՝ 10025։ Հեռախոսային կոդը՝ 011։
Բնակավայրի հովանավոր սուրբն է հանդիսանում Sant’Andrea Corsini-ն։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ հայտնի չէ
Էլեկտրոնային հասցեն՝ հայտնի չէ
Պաշտոնական կայք՝ http://www.comune.pinotorinese.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Էնֆիլդ (այլ կիրառումներ)

Էնֆիլդ, կարող է վերաբերել՝

Էնֆիլդ - ֆուտբոլային մարզադաշտ Անգլիայի Լիվերպուլ քաղաքում
Էնֆիլդ - Լոնդոնի ամենահյուսիսային բորոն, որի արևելյան մասով հոսում է Լի գետը
Ալֆեն-Խամ

Ալֆեն-Խամ (հոլ.՝ Alphen-Chaam ( արտասանություն)), համայնք Նիդերլանդների Հյուսիսային Բրաբանտ մարզում։ Կազմավորվել է 1997 թվականի հունվարի 1-ին՝ հարևան մի շարք բնակավայրերի միավորման արդյունքում։ Տարածքը 93,18 կմ² է, բնակչության թվաքանակը 2017 թվականի տվյալներով եղել է 10.040։ Մեկ շնչի տարեկան միջին եկամուտը 13.800 եվրո է։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Համայնքապետարանի կայքէջը (նիդերլանդերեն)
Բերդակ

Անվան այլ կիրառումների համար տե՛ս՝ Բերդակ (այլ կիրառումներ)Բերդակ, միջնադարյան հայաբնակ գյուղ էր, որը այժմ վերածվել է գյուղատեղիի ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի տարածքում, Տանակերտ գյուղից 1 կմ հարավ։


== Նկարագրություն ==
Գտնվում էր պատմական Մեծ Հայքի Վասպուրական նահանգի Գողթն գավառում։ Ավերակներից երևում էր որ Բերդակը միջին մեծության գյուղ էր։ Ընդգրկել էր շուրջ 55-60 բնակելի և այլ շինություններ։ Գյուղի կենտրոնում վեր էր խոյանում փոքրիկ բլուր, որի գագաթնամասը հարթ էր։ Բլուրը շրջապատված էր գեղեցկատես այգիներով։ Այն հնում եղել էր բերդ, այդ իսկ պատճառով էլ տեղացի և շրջակա գյուղերի բնակրությունը գյուղը անվանում էին Բերդակ։


== Հուշարձաններ ==
Գյուղատեղի կենտրոնում վեր էր խոյանում վաղեմի բերդատեղի բլուրը, որի վրա կառուցվել էր  Սուրբ Հովհաննես եկեղեցին։ Այժմ վեր է ածվել փլատակների։


=== Սուրբ Հովհաննես եկեղեցի ===

Սուրբ Հովհաննեսը փոքր ծավալի միանավ, թաղածածկ դահլիճով եկեղեցի էր։ 20-րդ դարի սկզբներին գտնվում է կիսավեր վիճակում, քանդված էր եկեղեցու ամբողջ ծածկը, որմերի վերին հատվածները։ Եկեղեցու հետագա ճակատագիրն անհայտ է, հավանաբար այն արդեն ամբողջողվին ոչնչացված է։


== Տես նաև ==
Գողթն
Որդուարի շրջան
Վասպուրական
Օրդուբադ
Վերին Ագուլիս
Ներքին Ագուլիս


== Ծանոթագրություններ ==
Քրիս Քորնել

Քրիս Քորնել (անգլ.՝ Chris Cornell; հուլիսի 20, 1964(1964-07-20)[…], Սիեթլ, Վաշինգտոն, ԱՄՆ - մայիսի 18, 2017(2017-05-18), Դետրոյթ, Միչիգան, ԱՄՆ), ամերիկացի կիթառահար, կոմպոզիտոր և վոկալիստ։ Եղել է «Soundgarden» խմբի մենակատար։ Հանդիսացել է նաև «Audioslave» խմբի վոկալիստ։ 1990- 1992 թվականներին եղել է «Temple of the Dog» խմբի մեներգիչ։ Երաժշտական կարիերան սկսել է որպես թմբկահար։ Ավելի ուշ, սկսել է հանդես գալ որպես կիթառահար և վոկալիստ։ 


== Կենսագրություն ==
Քրիս Քորնելը ծնվել է ԱՄՆ Վաշինգտոն նահանգի Սիեթլ քաղաքում։ Այնտեղ է անց կացրել նրա մանկությունը։ Նրա ծնողներն են եղել Էդ Բոյլը և Քարեն Քորնելը։ Ընտանիքը կրել է Բոյլ ազգանունը, սակայն ծնողների ամուսնալուծությունից հետո, Քրիսը և նրա եղբայրները ու քույրերը վերցրել են մորական ազգանունը։ 9 տարեկանում Քրիսը սկսել է հետաքրքրվել The Beatles խմբով՝ գտնելով խմբի հին սկավառակները տան նկուղում։ Քրիսը տառապել է դեպրեսիայով։ Նա ուղիղ մեկ տարի դուրս չի եկել տնից, որի ընթացքում տանը զբաղվել է կիթառով։
Մինչ հաջողակ երաժիշտ դառնալը, Քրիսը մի քանի մասնագիտություններ է փոխել։
1990 թվականին Քորնելը ամուսնացել է Սյուզան Սիլվերի հետ, ով 1986 թվականից եղել է Soundgarden խմբի երաժշտական մենեջերը։ 2000 թվականի հունիսին ամուսինները դուստր են ունեցել, սակայն շուտով ամուսնալուծվել են։ 2004 թվականին պաշտոնապես հաստատել են իրենց բաժանումը, որից հետո Քրիսը դատարանում նախկին կնոջ դեմ հայց է ներկայացրել՝ 15 կիթառների համար։
2004 թվականին Քորնելը ամուսնացել է Վիքի Քարայանիսի հետ, ով հունական ծագմամբ ամերիկացի լրագրող էր։ Նույն տարվա սեպտեմբերին ամուսինները դուստր են ունեցել, իսկ 2005 թվականի դեկտեմբերին` որդի։ Կնոջ ազդեցությամբ միացել է Հույն ուղղափառ եկեղեցուն։


=== Մահ ===
2017 թվականի մայիսի 18-ին ԶԼՄ-ները տեղեկացրել են 52-ամյա երաժիշտ Քրիս Քորնելի մահվան մասին։ Այլ աղբյուրների համաձայն, երաժիշտը մահացած է գտնվել MGM Grand Detroit հյուրանոցի համարում։ Դատաբժշկական փորձաքննությունը հաստատել է, որ Soundgarden խմբի մենակատար Քրիս Քորնելը կախվելու միջոցով ինքնասպանություն է գործել։
Երաժիշտը թաղվել է Լոս Անջելեսի Hollywood Forever գերեզմանատանը։


== Ծանոթագրություններ ==
Վիգեն Շիրինյան

Վիգեն Միրզաջանի Շիրինյան (փետրվարի 5, 1947, Չլդրան, Արցախ - հունվարի 19, 1992, Ստեփանակերտ, Արցախ), ազատամարտիկ, Արցախյան շարժման գործիչ։


== Կենսագրություն ==
1969 թվականին ավարտել է Երևանի պոլիտեխնիկական ինստիտուտը։ 1969-1975 թվականներին աշխատել է «Երազ» ավտոգործարանում որպես ճարտարագետ-կոնստրուկտոր, իսկ 1975-1990 թվականներին՝ ԼՂԻՄ Մարտունու շրջանի ջերմամատակարարման վարչությունում որպես վարչության պետ։ 1989 թվականին եղել է ՊՊԿ անդամ։ Մասնակցել է արցախյան պաշտպանական ջոկատների ստեղծման, Մարտակերտի շրջանի սահմանային գյուղերի ինքնապաշտպանական և ջոկատների համատեղ գործողությունների ծրագրերի մշակման աշխատանքներին։ 1991 թվականին Վ. Շիրինյանի առաջարկությամբ միավորված մի շարք ջոկատներ մասնակցել են Շահումյանի շրջանի Բոզլուխ, Էրքեջ, Մանաշիդ գյուղերի ինքնապաշտպանությանը։ Երբ 1991 թվականի աշնանը ադրբեջանական ջոկատները խրամատավորվել են Շահումյանի գյուղերով անցնող ջրանցքում և պարբերաբար հարձակումներ գործել հայկական գյուղերի վրա, Վ. Շահինյանի առաջարկով հետախույզներն ու ջրանցքը սպասարկող անձնակազմը գիշերը բացել են ջրանցքի ջրարգելները, հեղեղել հակառակորդի խրամատները՝ վերջինիս պատճառելով կորուստներ։
1991-1992 թվականներին եղել է Հայաստանի Հանրապետության Գերագույն Խորհրդի պատգամավոր և Արցախի հարցերով հանձնաժողովի անդամ։
Վիգեն Շիրինյանը հետմահու պարգևատրվել է Արցախի հերոս   Արցախի Հանրապետության «Ոսկե արծիվ» շքանշանով,Արցախի Հանրապետության «Արիության համար» մեդալով,Մեսրոպ Մաշտոց շքանշանով ...
Մարտակերտի քաղաքային մարզադաշտը վերանվանվել է ի պատիվ Վիգեն Շիրինյանի։
Գալինա Վիշնևսկայա

Գալինա Պավլովնա Վիշնևսկայա (ի ծնե տրված ազգանունը՝ Իվանովա, հոկտեմբերի 25, 1926(1926-10-25)[…], Լենինգրադ, ՌԽՖՍՀ, ԽՍՀՄ - դեկտեմբերի 11, 2012(2012-12-11)[…], Մոսկվա, Ռուսաստան), ռուս օպերային երգչուհի (սոպրանո), ԽՍՀՄ ժողովրդական արտիստուհի (1966)։ 1944 թվականից երգել է Լենինգրադի օպերետի թատրոնում, ապա 1952 թվականից 1974 թվականներին եղել է ԽՍՀՄ Մեծ թատրոնի մենակատար՝ այդ բեմում հանդես գալով ավելի քան 30 դերերգերում։

Խորհրդային Միության տարիներին հակադրվել է իշխանություններին, օգնություն ցույց տալով գրող Ալեքսանդր Սոլժենիցինին։ 1974 թվականին իր ամուսնու՝ Մստիսլավ Ռոստրոպովիչի հետ միասին հարկադրված լքել է Խորհրդային Միությունը։ Երգել է աշխարհի խոշորագույն բեմերում (Քովենթ Գարդեն, Մետրոպոլիտեն օպերա, Գրանդ օպերա, Լա Սկալա, Մյունխենյան օպերա և այլն), կատարումներ է ունեցել բացառիկ երաժիշտների հետ՝ Ռոստրոպովիչի, Հերբերտ ֆոն Կարայանի, Օտտո Կլեմպերերի, Նիկոլայ Գյաուրովի, Նիկոլայ Գեդոյի, Պլասիդո Դոմինգոյի, Դիտրիխ Ֆիշեր Դիսկաուի և այլոց հետ։
1990-ական թվականների սկզբներին վերադարձել է Ռուսաստան, դարձել է Մոսկվայի կոնսերվատորիայի պատվարժան պրոֆեսոր։ 2002 թվականին Մոսկվայում բացել է Գալինա Վիշնևսկայայի Օպերային երգի կենտրոնը։
Գալինա Պավլովնա Վիշնևսկայան մահացել է Մոսկվայում 86 տարեկան հասակում 2012 թվականի դեկտեմբերի 11-ին։ Նա ամուսնացել է 3 անգամ։ Նրա առաջին ամուսինը՝ Գերոգ Վիշնևսկին, ծովագնաց էր։ Ամուսնալուծությունից հետո Գալինան պահպանեց նրա ազգանունը։ Նրա երկրորդ ամուսինը՝ ջութակահար, Լենինգրադի օպերա ընկերության տնօրեն Մարկ Ռուբինը, ծառայում էր նաև որպես Գալինա Վիշնևսկայայի մենեջեր։ Երկրորդ ամուսնությունից ծնվեց տղա, ով մահացավ 2 ամսական հասակում՝ նրանց ամուսնալուծությունից 10 տարի առաջ։


== Ծանոթագրություններ ==
(6471) Կոլլինզ

(6471) Կոլլինզ (անգլ.՝ Collins), աստերոիդ աստերոիդների հիմնական գոտում։ Հայտնաբերվել է 1983 թվականի մարտի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,433435 ա. մ., առավելագույնը մոտենում է 2,1313 ա. մ. հեռավորության վրա և հեռանում 2,7355 ա. մ.։ Արեգակի շուրջ մեկ ամբողջական պտույտ է կատարում 1386,53 երկրային օրվա ընթացքում, իր ուղեծրով շարժվելով միջինում 0,259642 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6471) Կոլլինզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4588) Վիսլիսենուս

(4588) Վիսլիսենուս (անգլ.՝ Wislicenus), աստերոիդ աստերոիդների հիմնական գոտում։ Հայտնաբերվել է 1931 թվականի մարտի 13-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,9469 ա. մ., առավելագույնը մոտենում է 2,6719 ա. մ. հեռավորության վրա և հեռանում 3,2219 ա. մ.։ Արեգակի շուրջ մեկ ամբողջական պտույտ է կատարում 1847,76 երկրային օրվա ընթացքում, իր ուղեծրով շարժվելով միջինում 0,19483 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4588) Վիսլիսենուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պաուլ Ռյուբիգ

Պաուլ Ռյուբիգ (գերմ.՝ Paul Rübig, անգլ.՝ Paul Rübig, մայիսի 6, 1953(1953-05-06), Վելս, Վերին Ավստրիա, Ավստրիա), ավստրիացի քաղաքական գործիչ և գործարար, 1996 թվականից Ավստրիայի Ժողովրդական կուսակցության կողմից Եվրոպական խորհրդարանի անդամ։


== Կրթություն ==
1967 թվականին ավարտել է Վելսի դպրոցը։ Լինցի համալսարանում ստացել է մագիստրոսի (1978) և բժշկի կոչում (1983)։ Լինցի համալսարանում ստացել է մագիստրոսի (1978) և բժշկի կոչում (1983): Դիպլոմային դիսերտացիայի հետազոտության թեման՝ արտոնագրումը և պատենտավորումն է։


== Կարիերա ==
1972-1996 թվականներին զբաղվել է մետաղների ոլորտում ձեռնարկատիրական գործունեությամբ, դասավանդել է Ավստրիայի բարձրագույն ուսումնական հաստատություններում։
1991-1995 թվականներին Ավստրիայի Ժողովրդական կուսակցության կողմից դարձել է Վերին Ավստրիայի Լանդտագի պատգամավոր։ 1996 թվականի հունվարի 15-ին նա դարձավ Ավստրիայի Ազգային խորհրդի 20-րդ գումարման պատգամավոր, սակայն տաս օր անց 1996 թվականի հունվարի 25-ին սկսեց Ավստրիայի և Ավստրիայի Ժողովրդական կուսակցության չորրորդ գումարումը Եվրոպական խորհրդարանում։ Նա իր մանդատը երկարաձգել է 1999, 2004, 2009 և 2014 թվականներին։


== Այլ ==
Նա դարձել է եվրոպական SME Europe ընկերակցության կազմակերպիչներից մեկը և SME Global կազմակերպության նախագահ։


== Անձնական կյանք ==
Սկսած 1980 թվականից Ռյուբիգը ամուսնացած է և ունի չափահաս դուստր և որդի։


== Մրցանակներ ==
2003 թվականին արժանացել է Ավստրիայի Հանրապետություն մատուցած ծառայությունների համար պատվավոր շքանշանով։


== Ծանոթագրություններ ==


== Արտաքին հղումներ ==
{{{1}}} Պաուլ Ռյուբիգ. պաշտոնական կայք
Արուաստան

Միգդոնիա (հուն․՝ Μυγδονία, հայկական աղբյուրներում՝ Արուաստան, ասորականում՝ Բեյթ Արաբայե կամ Ղարոբ, բյուզանդականում՝ Բեթարաբայե), պատմական երկիր։ Գտնվել է Միջագետքի հյուսիսարևելյան մասում և տարածվել Մասիոս լեռներից ու Խաբուր գետից արևելք՝ մինչև Տիգրիս (5850 կմ2 տարածություն)։ Խաբուր գետով բաժանվել է Օսրոենեից։ 
Մինչև մ․ թ․ 37-ը Միգդոնիան եղել է Մեծ Հայքի կազմում և Հայաստանի հարավային սահմանի կարևոր նահանգներից մեկը։ 37 թվականին պարթևաց արքա Արտավան III Միգդոնիան անջատել է Հայաստանից և կցել Ադիաբենեի թագավորությանը։ Միգդոնիայի մայրաքաղաքը Մծբինն էր, որը հունական աղբյուրներում կոչվել է նաև Միգդոնիա-Անտիոք։
Անզգուշություն (այլ կիրառումներ)

Անզգուշություն, կարող է վերաբերել՝

Անզգուշություն, մեղքի ձև իրավունքում։
Անզգուշություն (պատմվածք), Անտոն Չեխովի պատմվածքը։
Իֆնիի պատերազմ

Իֆնիի պատերազմ՝(իսպ․Guerra de Ifni-Իֆնիի պատերազմ կամ la Guerra Olvidada-Մոռացված պատերազմ) մարտական գործողություններ 1957-1958 թվականներին Հյուսիս-արևմտյան աֆրիկյան տարածաշրջանում  Մարոկկոյի և Իսպանիայի միջև Սիդի-Իֆնի նավահանգստային քաղաքի և հարակից տարածքների վերահսկողության համար։


== Պատճառները ==
1956 թվականին Ֆրանսիայից իր անկախությունը հռչակելուց հետո, Մարոկկոն սկսեց պահանջներ ներկայացնել հարևան իսպանական գաղութների նկատմամբ այդ թվում և Սիդի-Իֆնի նավահանգստի, պատճառաբանելով, որ այդ տարածքները Մարոկկոյի հետ կապված են պատմականորեն և աշխարհագրորեն, և որ բոլոր իսպանական տիրույթները, այդ թվում և Իսպանական Սահարան (Արևմտյան Սահարան) բացառապես մարոկկոյական հողեր են և ժամանակի ընթացքում գրավվել են գաղութարարների կողմից։ Իր հերթին գեներալ Ֆրանկոյի կառավարությունը ցանկություն չուներ զիջելու Մարրոկոյին իր համար այնքան կարևոր նավահանգիստ Սիդի-Իֆնին, որը Իսպանիան, որպես գաղութային տիրույթ ձեռք էր բերել մինչ Ֆրանսիացիների կողմից Մարոկկոյի գաղութացումը և պրոտեկտորատի ստեղծումը, իսկ 1912 թվականի Իսպանիայի և Ֆրանսիայի միջև Մարրոկոյի բաժանումից հետո Իսպանան կարողացել էր Իֆնիի շրջանը պահել իր ենթակայության ներքո։  Առաջացած խնդիրները Մարոկկոյի սուլթան Մոհամմեդ V-ը որոշեց լուծել ուժային ճանապարհով։


== Ընթացքը և ավարտը ==
Մարոկկոյի բանակային միավորումները և տեղի պարտիզանները 1957 թվականի նոյեմբերի 23-ին սկսեցին հարձակումները Իֆնիի շրջանի իսպանական ամրությունների ուղղությամբ և անկլավը վերցրեցին պաշարման մեջ։ Մարոկկոյի քսան հազարանոց զորամիավորումները միանգամից սկսեցին հարձակումները իսպանական կայազորի դիրքերի ուղղությամբ։ Իսպանացիները, այդ թվում և իսպանական արտաքին լեգիոնի հինգ ջոկատները,հաջողությամբ կարողացան պաշտպանվել երկու շաբաթ, բայց դանդաղորեն հետ քաշվեցին դեպի Իֆնիի շրջանի խորքերը։ Շրջապատված զորամասերին օգնություն ցույց տալու համար իսպանացիները որոշեցին օգտագործել պարաշուտադեսանտային միավորները։ Սակայն վատ եղանակը դժվարացրեց ավիացիայի գործունեությունը։ Մարոկացիները այս ամբողջ ընթացքում չհամարձակվեցին գրոհել Սիդի-Իֆնի քաղաքը, և բավարարվեցին միայն դիրքերի գրոհներով և դիվերսիոն գործողություններով։ Իֆնիի պատերազմի ընթացքում եղած ամենամասշտաբային պաշտպանական մարտերը՝ մղված իսպանական արտաքին լեգիոնի երկու ջոկատի կողմից, եղավ Էչերոյի պաշտպանությունը։ Մարտերի արդյունքում իսպանացիներին հաջողվեց հետ մղել մարոկացիների գրոհները, բայց և արտաքին լեգիոնը այդ ընթացքում կրել էր զգալի կորուստներ։ Պատերազմում իսպանացիներին հաջողվեց առավելությունը վերցնել իրենց ձեռքը, միայն ֆրանսիացիների հետ համատեղ ռազմական ուժ կիրառելու պայամանվորվածություն ձեռք բերելուց հետո։ 14 հազարանոց ֆրանս-իսպանական կորպուսը ավիացիայի մասշտաբային աջակցությամբ (150 ինքնաթիռներ) անցավ հակահարձակման 1958 թվականի փետրվարին։ Արդյունքում մարոկացիները դուրս մղվեցին կարևոր շրջաններից և Ռաբբաթը ստիպված եղավ նստել բանակցությունների սեղանին։ Իսպանիան Իֆնիի շրջանի տիրույթները պահպանեց մինչև 1969 թվականը։


== Գրականություն ==
José Ramón Diego Aguirre. La última guerra colonial de España. Ifni-Sahara (1957—1958). — Málaga, Editorial Algazara, 1994.
SANTAMARÍA, Ramiro. Ifni-Sahara, la guerra ignorada, Dyrsa, Madrid, 1984.
Сергеев, М. С. История Марокко. XX век / М. С. Сергеев. — Москва: Изд-во Ин-та востоковедения РАН, 2001.
Коновалов И. П. Африканские войны современности, Война Ифни.
Ուբին (կղզի)

Անվան այլ կիրառումների համար տե՛ս՝ Ուբին (գետ)

Ուբին կղզի կամ Պուլաու Ուբին (չինարեն՝ 乌敏岛 կամ թամիլերեն՝ ՝ உபின் தீவு, մալայերեն՝ Pulau Ubin, անգլ.՝ Pulau Ubin), փոքր կղզի Սինգապուր քաղաք-պետությունում։ Մալայերեն՝ «գրանիտե կղզի»։ Ֆիզիկա-աշխարհագրական տեսակետից գտնվում է Հարավ-Արևելյան Ասիայի Մալայան կղզեխմբի մեջ։ Տարածքը՝ 10,19 քառ. կմ։ Ուբինից դեպի հարավ-արևմուտք Սինգապուրն է, դեպի արևելք՝ Տեկոնգ կղզին։ Կղզին թռչունների միջազգային կարևորության արգելանոց է։


== Առասպելը ==
Ըստ պահպանված առասպելի՝ Ուբին կղզին առաջացել է, երբ երեք կենդանիներ՝ գորտը, խոզը և փիղը մրցության մեջ են մտել՝ ցանկանալով Սինգապուրից հասնել Ջոհորի ափը։ Այն կենդանին, որը չկարողանար հասնել, պիտի քար դառնար։ Բոլոր երեքն էլ անցան բազում դժվարությունների միջոցով և, այնուամենայնիվ, չկարողացան հասնել Ջոհորի ափերին։ Այդ իսկ պատճառով փիղն ու խոզը քարացան՝ վերածվելով Ուբին կղզու, իսկ գորտը դարձավ Սեկուդու կղզին, որը մալայերենից թարգմանված «գորտի կղզի» է նշանակում։


== Պատմություն ==
Ուբին կղզին առաջին անգամ քարտեզի վրա է հայտնվել 1828 թվականի Սինգապուր կղզու սխեմա-գծագրում՝ Պուլո Օբին (Pulo Obin) անունով, իսկ ապա՝ Ֆրանկլինի և Ֆիլիպ Ջեքսոնի քարտեզում՝ որպես Պո. Ուբին (Po. Ubin)։


=== Քարհանքները ===
Այն ժամանակից ի վեր, ինչ բրիտանացիները հիմնեցին Սինգապուրը, Ուբին կղզին հայտնի է եղել իր գրանիտով։ Բրիտանացիներն արդյունահանված գրանիտն օգտագործում էին Սինգապուրի նշանավոր շենքերի, Սինգապուր-Ջոհար ծովային ճանապարհ-կամրջի, և ծովային փարոսների շինարարության համար։
1970-ականներին գրանիտի քարհանքները դադարեցին շահագործվել, փակվեցին և դրանք մշակող տեղացի բնակչությունը սկսեց լքել կղզին։


== Պատկերասրահ ==

		
		
		
		
		
		


== Ծանոթագրություններ ==
Sugar (երգ, Maroon 5)

Անվան այլ կիրառումների համար տե՛ս՝ Sugar (այլ կիրառումներ)«Sugar», ամերիկյան Maroon 5 փոփ ռոք խմբի երգն է։ Այն թողարկվել է 2015 թվականի հունվարի 13-ին՝ որպես խմբի «V» անվանումը կրող հինգերորդ ստուդիական ալբոմի երկրորդ սինգլ։ Երգը գրվել է Ադամ Լևինի, Ammo-ի, Dr. Luke-ի, Ջեյքոբ Կաշերի, Մայք Պոզների և Cirkut-ի կողմից։


== Տեսահոլովակ ==
Երգի տեսահոլովակը, որի ռեժիսորն է Դևիդ Դոբկին, նկարահանվել է 2014 թվականի դեկտեմբերի 6-ին Լոս Անջելեսում։ Պրեմիերան կայացել է 2015 թվականի հունվարի 14-ին խմբի VEVO ալիքում։ Տեսահոլովակում խմբի անդամները անակնկալ կերպով հայտնվում են տարբեր հարսանեկան արարողությունների և կատարում են երգը, սակայն ըստ տարբեր լրատվամիջոցների դա բեմադրված է։ Տեսահոլովակի գաղափարը ոգեշնչված է 2005 թվականին էկրան բարձրացած «Հարսանիքի հյուրեր» («Wedding Crashers») ֆիլմից։


== Ռեմիքս ==
Երգի պաշտոնական ռեմիքսը, որում իր մասնակցությունն ունի ամերիկացի ռեփեր Նիքի Մինաժը, ներկայացվել է 2015 թվականի մարտի 9-ին, իսկ հաջորդ օրը iTunes-ում հասանելի է դարձել ներբեռնման համար։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Երգի բառերը Archived 2015-03-23 at the Wayback Machine. MetroLyrics-ում
Աբուլի բերդ

Աբուլի բերդ (վրաց.՝ აბულის ციხე), բրոնզի դարի մեգալիթյան կառույց՝ Վրաստանի Սամցխե-Ջավախեթի մարզի Նինոծմինդայի շրջանում։ Բերդն ընդգրկված է Վրաստանի ազգային նշանակության մշակութային անշարժ հուշարձանների ցանկի մեջ։


== Նկարագիր ==
Աբուլի բերդը կիկլոպյան ամրոց է՝ կառուցված այսպես կոչված «չոր շարվածքի» տեխնիկայով, այսինքն հսկայական քարերը պարզապես շարվել են իրար վրա, առանց որևէ կապող շինարարական շաղախի։ Այն գտնվում է Փոքր Աբուլ լեռնագագաթի հարավային լանջին՝ ծովի մակարդակից 2670 մ բարձրության վրա, Փարվանա լճից հարավ-արևելք։


== Ճարտարապետություն ==
Աբուլի բերդը ճարտարապետական նմանություն ունի Փարվանա լճից հյուսիս-արևմուտք գտնվող Շաորի բերդի հետ։ Այն հսկայական և բավականին բարդ կառույց է, կառուցված 3-5 մետրանոց հրաբխային բազալտից և որի կառուցման համար չի գործածվել շինարարական շաղախ կամ որևէ խյուս։ Բերդը կազմված է կենտրոնական ամրակայանի տարածքից, որի մեջ ընդգրկված է նաև միջնաբերդը։ Բերդի կենտրոնական տարածք հնարավոր է մտնել ամրոցի հարավային և արևելյան կողմերում գտնվող մուտքերից։ Միջնաբերդի արևելյան հատվածում գտնվում են բնակելի շինություններն ու տարբեր ձևի ու չափսերի թաքստոցները, որոնք հաճախ կառուցված են երկու կամ երեք մակարդակներով կամ հարկաբաժիններով։


== Հնագիտություն ==
Աբուլի բերդում, ինչպես նաև Շաորի բերդում երբեք հնագիտական պեղումներ չեն իրականացվել, ինչը դժվարեցնում է որոշել կառուցման կոնկրետ ժամանակաշրջանը և որևէ կոնկրետ մշակույթի այն վերագրելը։
Կիկլոպյան ամրոցների տարածվածությունը հանդիսանում է Հարավային Կովկասում բրոնզի դարի կեսերից մինչ ավարտն ընկած ժամանակահատվածում սոցիալական փոփոխությունների հնագիտական վկայությունը։ Նմանատիպ ամրությունները սովորաբար կառուցվում էին լեռների զառիթափ լանջերին։ Բնակավայրերի տեղաբաշխումը և մշակութային առանձնահատկությունները վկայում են այն մասին, որ նրանց, ում պատկանել են այս լեռնային ամրոցները, հսկողություն են իրականացրել վարելահողերի ու բնական պաշարների վրա։ Այս ամրությունները կարող էին իրականացնել նաև տնտեսական և պաշտպանական գործողություններ՝ իշխող վերնախավի ներքին տիրույթների համար։
2019 թվականի սեպտեմբերից վրացական իշխանությունները սկսել են հնագիտական ուսումնասիրությունների նախագիծ՝ երկրի մեգալիթյան հուշարձանների հետագա ուսումնասիրման և պահպանման նպատակով, այդ թվում Աբուլի, Շաորիի, Ավրանլոյի և Սամեբայի բերդերի։


== Պատկերասրահ ==

		
		
		
		


== Ծանոթագրություններ ==
Բերխեն (այլ կիրառումներ)

Բերխեն, կարող է վերաբերել՝

Բերխեն - համայնք Նիդերլանդների Հյուսիսային Հոլանդիա մարզում
Բերխեն - համայնք Նիդերլանդների Լիմբուրխ մարզում
Դևիդ Սթրոնաք

Դևիդ Սթրոնաք (հունիսի 10, 1931(1931-06-10), Շոտլանդիա, Միացյալ Թագավորություն - հունիսի 27, 2020(2020-06-27)), Շոտլանդացի հնէաբան, որն զբաղվել է հին Իրանի և Իրաքի պատմության հետազոտությամբ։ Կալիֆորնիայի համալսարանի պատվավոր պրոֆեսոր է Բերկելիում։
Սթրոնաքը հետազոտել է Պասարգադ քաղաքը։ Նա սովորել է Գորդոնսթունում և Քեմբրիջի համալսարանում։ 1958 թվականին ստացել է արվեստի մագիստրոսի կոչում 1960-ական 1970-ական թվականներին եղել է պարսկական հետազոտության բրիտանական ինստիտուտի տնօրեն Թեհրանում։ 1990-ական թվականներին նա պեղել է Նինվեի որոշ մասեր։ Նրա թոշակը նրան բերել է մի քանի պարգև և մրցանակ։ Դևիդ Սթրոնաքը դասախոսություն կարդալու է հրավիրվել Հարվարդի և Կոլումբիայի համալսարաններում։ Նա հանդիսանում է նաև ԱՄՆ-ի հնագիտական ինստիտուտի 2004 թվականի Ոսկե մեդալով պարգևատրված` հնագիտության բնագավառում ունեցած ձեռքբերումների համար։ Իրանում եղած ժամանակ Սթրոնաքը հանդիպել է Ռուտ Վաադիային (1937–2017)` իսրայելցի հնէաբանին (որը նույնպես աշխատել է Իրանում) և ամուսնացել նրա հետ 1966 թվականին։ Նրանք ունեցել են երկու աղջիկ՝ Կերեն և Թամի։ Իրանի 1979 թվականի հեղափոխության ժամանակ ընտանիքը հեռացել է։ 1981 թվականին Դևիդ Սթրոնաքը պրոֆեսոր է դարձել Բերկելիում, իսկ կենսաթոշակի է անցել 2004 թվականին։  Թամին խաղացել Երեխաների կայսրուհու դերը   «Երբեք չվերջացող պատմություն»  ֆիլմում (1984)։


== Ծանոթագրություններ ==


== Արտաքին հղումներ ==
Faculty website (archived)
The $5.98 E.P Garage Days Re-Revisited

The $5.98 E.P Garage Days Re-Revisited, Metallica խմբի մինի-ալբոմը, թողարկվել է 1987 թվականին։ 1992 թվականին արդեն վաճառվել էր ալբոմի շուրջ 1 000 000 օրինակ։


== Ստեղծագործությունների ցանկ ==


== Ձայնարման մասնակիցներ ==
Ջեյմս Հեթֆիլդ - ռիթմ-կիթռ, վոկալ
Կրիկ Հեմեթթ - սոլո կիթառ
Ջեյսոն Նյուստեդ- բաս կիթառ
Լարս Ուլրիխ- թմբկահար


== Չարտեր ==


== Ծանոթագրություններ ==
Կալարսկի շրջան

Կալարսկի շրջան (ռուս.՝ Каларский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1938 թվականին։ Վարչական կենտրոնը՝ Չարա։


== Աշխարհագրություն ==
Շրջանի տարածքի մակերեսը կազմում է 56600 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9601 մարդ։ Բնակչության խտությունը կազմում էր 0,17 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գարզա շրջան (Տեխաս)

Գարզա շրջան (անգլ.՝ Garza County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 4872 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 6461 մարդ։ Շրջկենտրոնն է Փոստ (անգլ.՝ Post) բնակավայրը։


== Պատմություն ==
Շրջանը պաշտոնապես կազմավորվել է 1807 թվականին Բեխար շրջանի որոշ հատվածից։ Իր անվանումը ստացել է այդ տարածքում վերաբնակեցված առաջին ընտանիքի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Գարզա շրջանի ընդհանուր մակերեսը կազմում է 2321 կմ², որից 2319 կմ²-ն զբաղեցնում է ցամաքը, իսկ 2 կմ²-ն կամ 0,07 %-ը՝ ջրային տարածքները։


=== Հարևան շրջաններ ===
Բորդեն շրջան (հարավ)
Քենտ շրջան (արևելք)
Քրոսբի շրջան (հյուսիս)
Լին շրջան (արևմուտք)
Սկարի շրջան (հարավ-արևելք)


== Բնակչություն ==
2010 թվականին բնակչության թիվը կազմում էր 6461 մարդ։ Բնակչության խտությունը կազմում էր 3 մարդ/կմ²։
Բնակչության թիվը 2000 թվականի դրությամբ կազմում էր 4872 մարդ։ Առկա էր 1663 տնային տնտեսություն և 1217 ընտանիք։ Բնակչության խտությունը կազմում էր 2 մարդ/կմ²։ Հաշվվում էր 1928 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 774,8 %, աֆրոամերիկացիներ – 4,8 %, բնիկ ամերիկացիներ (հնդկացիներ) - 0,2 %, ասիացիներ – 2,10 %, այլ ռասաների ներկայացուցիչներ – 17,1 %, երկու կամ ավելի ռասաների ներկայացուցիչներ – 3 %: Իսպանախոսները կամ լատինոամերիկացիները կազմում են բնակչության 37,2 %-ը (անկախ ռասայից)։
Բնակչության տարիքային կազմը հետևյալն էր՝ 28 % - մինչև 18 տարեկան, 7,9 % - 18-24 տարեկան, 28,6 % - 25-44 տարեկան, 21,3 % - 45-64 տարեկան և 14,1 % - 65 և ավելի բարձր։ Շրջանի բնակչի միջին տարիքը 35 տարեկան է։ Յուրաքանչյուր 100 կնոջը բաժին է ընկնում 112,3 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 111,3 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Կորֆովսկի

Կորֆովսկի (ռուս.՝ Корфовский), քաղաքատիպ ավան Ռուսաստանի Խաբարովսկի երկրամասի Խաբարովսկի շրջանի կազմում։
Բնակչությունը 2012 թվականին գրանցված տվյալներով կազմում էր 5742 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուինսկի շրջան

Բուինսկի շրջան (ռուս.՝ Буинский муниципальный район, թաթ.՝ Буа районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բուինսկ։


== Աշխարհագրություն ==
Շրջանի տարածքի մակերեսը կազմում է 1543 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 24763 մարդ։ Բնակչության խտությունը կազմում էր 16,05 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շերակ

Շերակ (ֆր.՝ Chérac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտի շրջանը։
Համայնքի INSEE կոդ՝ 17100։


== Բնակչություն ==
Համայնքի բնակչությունը 2010 թվականին կազմում էր 1090 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շերակի վիճակագրության ազգային ինստիտուտ (ֆր.)
Վալտենայմ սյուր Զորն

Վալտենայմ սյուր Զորն (ֆր.՝ Waltenheim-sur-Zorn), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 712 մարդ, բնակչության խտությունը` 141.27 մարդ/կմ²։ Բնակավայրը զբաղեցնում է 5.04 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 471 աշխատունակ (15-64 տարեկան)  բնակիչ, որոնցից ակտիվ էին 362-ը, իսկ ոչ ակտիվները` 109։ Ակտիվության ցուցանիշը կազմում է 76,9 %։ 362 աշխատունակ մարդկանցից աշխատել է 335 անձ (172 տղամարդ և 163 կին)։ Գործազուրկ են եղել 27 անձ (14 տղամարդ և 13 կին)։ 109 անաշխատունակներից 26-ը եղել են աշակերտներ կամ ուսանողներ, 61-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ադամովկա (գյուղ, Կալինովկայի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Ադամովկա գյուղում բնակվում էր 70 մարդ։ Բնակավայրը զբաղեցնում է 0,299 կմ² տարածք։ Բնակչության խտությունը կազմում էր 234,11 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոհեմիայի թագավորություն

Բոհեմիայի թագավորություն, շատ ժամանակ անվանում են Չեխական թագավորություն (չեխ․՝ České království; գերմ.՝ Königreich Böhmen; լատ.՝ Regnum Bohemiae), Բոհեմիայի տարածքում տեղակայված նախկին պետություն, որի տարածքը ներկայումս զբաղեցնում է Չեխիան։ Հզորության ժամանակ նաև զբաղեցրել է ներկայիս Ավստրիայի, Գերմանիայի, Հունգարիայի, Իտալիայի, Լեհաստանի, Սլովակիայի, Սլովենիայի և Ուկրաինայի տարածների մի մասը։ Այն թագավորություն էր Սրբազան Հռոմեական կայսրությունում և թագավորը հանդիսանում էր կայսրության Ընտրյալ-Արքայազն մինչև 1806 թվականը։ Շատ Բոհեմիայի թագավորներ նաև Սրբազան Հռոմի կայսր էին։ Մայրաքաղաքն էր Պրահան, որը նաև կայսրության կենտրոնն էր 14-րդ դարի վերջին և 16-րդ դարիս սկզբից մինչև 17-րդ դարի սկիզբ։ 1526 թվականից թագավորությունը ղեկավարել են Հաբսբուրգները։
Սրբազան Հռոմի կայսրության անկումից հետո տարածքը դարձավ Ավստրիական կայսրության մաս, որը վրածվեց Ավստրո-Հունգարիայի 1867 թվականից։ Բոհեմիան իր թագավորության կարգավիճակը պահպանեց մինչև 1918 թվականը, համարվելով թագավորական հողեր, իսկ Պրահան կայսրության տնտեսական կենտրոններից մեկն էր։ Ավստրո-Հունգարիայի վերջին տարիներին Բոհեմիան համարվում էր կայսրության ամենաբարգավաճող տարածքը։ Չեխերենը համարվում էր ազնվականների լեզուն մինչև 1627 թվականի Բոհեմական ապստամբությունը։
Կենտրոնական ուժերի պարտությունից հետ Առաջին համաշխարհային պատերազմում, թագավորությունը և կայսրությունը փլուզվեցին։ Բոհեմիան դարձավ նորաստեղծ Չեխոսլովակիայի մաս։


== Ծանոթագրություններ ==
Դարագյուղ (Ծալկայի շրջան)

Դարագյուղ (Դարաքով, Փարախեթի, վրաց.` დარაქოვ), հայաբնակ գյուղ Վրաստանի Քվեմո Քարթլիի մարզի Ծալկայի շրջանում, Ծալկայից 15 կմ արևմուտք։ Գտնվում է ծովի մակարդակից 1520 մ բարձրության վրա։ Դարագյուղը սարահարթի կենտրոնումն է։ Խրամ գետի  ձախ ափին է գտնվում։ Նախկինում այստեղ հայկական Սափարեխ գյուղն է եղել։ 1830թ․ամռանը Էզրումից գաղթած Թորոսյան Գալուստ, Մնացական և Մարկոս եղբայրները հիմնում են այս գյուղը։ Գյուղի անունը առաջացել է փոքրիկ ձորակների շնորհիվ, որոնք ձգվում են գյուղի հյուսիսային մասում։ Սկզբում գյուղի անունը ուղղակի Դերե է (ձոր) կոչվել, հետագայում թուրքական դերե բառին հայկական գյուղ բառն են ավելացրել և ստացել են Դարագյուղ (Ձորագյուղ)։ Էրզրումի վիլայեթում գյուղը կոչվել է Դարաչիչակ (Ծաղկաձոր)։ դարագյուղով անցնում են խճուղային ճանապարհները դեպի Ծինծղարո, Սանտա, Ջինիզ, Թաքքիլիս գյուղերը։ Հյուսիս-արևելքում սահմանակից է  Ծինծղարո գյուղին, հյուսիսում՝ Աշկալային, արևմուտքում՝ Ջինիսին, հարավում՝ Թաքքիլիսային։ Ծովի մակերևույթից բարձր է 1520 մետր։ Շրջկենտրոնից հեռու 14կմ, դեպի արևմուտք։  Գյուղից հարավ-արևելք հարթությունն է, որտեղ գերիշխում են սևահողերը։ Գործում է ոռոգման սիստեմա։ Գյուղի հյուսիս-արևելյան մասում ձգվում են Մարալի ձորը իրականում սրանք ոչ թե ձորեր են, այլ սելավից առաջացած քանդակ ձորակներ։ Գյուղի արևելյան և հաևավային մասում ծփում են Խրամի ջրամբարի ջրերը։  Խրամագեսի կառուցման կապակցությամբ, որի հետևանքով Ներքին Ծալկայի հարթությունը դարձավ ջրամբարի հատակ մի քանի գյուղեր տեղահանվեցին։ Տեղահանվեց նաև Դարագյողի մի մասը, որոնք 1934-35 թթ․ տեղափոխվեցին Ախալքալաքի շրջան և այնտեղ հիմնեցին նոր գյուղ՝ Զրես անունով, որը հետագայում վերանվանվեց Կիրովական։ Զբաղվում են բուսաբուծությամբ և անասնապահությամբ։1885թ․ Դարագյուղում կար 64 տուն, 20-դարի սկզբին՝ 70 տուն – 500 մարդ, այժմ 240 տուն՝ 900 մարդ։ 20-դարի երկրորդ կեսին Ծալկայի հայերի մեջ մեծ հեղինակություն է վայելել Գաբրիել Պետրոսյանը։ Գյուղացիները նրան անվանել են Գաբրիել աղա։ Նա ժամանակի կարդացած մարդկանցից էր, ստանում էր մի շարք թերթեր և «Բազմավեպ» ամսագիրը։ պատմական հուշարձաններից է եկեղեցին, որը կառուցվել է 1308թ․։ 20-դարի երկրորդ կեսին 1859-1860 թվականներին գյուղացիները վերանորոգել են եկեղեցին։ 1930թ․ գյուղում կազմկերպվեց կոլեկտիվ տնտեսություն։ Ծալկայում գյուղացիները հայտնի են որպես ոսկերիչ, ներկարար, վարսավիր։ Գյուղն ունի միջնակարգ դպրոց, ակումբ, գրադարան, խանութ։(Հեղ Լ.Բադասյան)


== Բնակչություն և տնտեսություն ==
Համաձայն 2002 թվականի տվյալների, գյուղն ուներ 814 բնակիչ, հիմնականում հայեր։ 2014 թվականի տվյալներով գյուղում ապրում էր 588 մարդ, ովքեր զբաղվում են հացահատիկային բույսերի և կարտոֆիլի մշակությամբ, անասնապահությամբ, այգեգործությամբ, մեղվաբուծությամբ և թռչնաբուծությամբ։
Գյուղն ունի դպրոց, ակումբ և գրադարան։


== Պատմություն ==
Գյուղը հիմնադրել են Էրզրումի նահանգից եկած հայերը` 1830 թվականին։


== Ծանոթագրություններ ==
Ֆիլիպ Մաքս

Ֆիլիպ Մաքս (գերմ.՝ Philipp Max, սեպտեմբերի 30, 1993(1993-09-30), Viersen, Դյուսելդորֆ, Հյուսիսային Հռենոս-Վեստֆալիա, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս Աուգսբուրգի կազմում։ Խաղում է ձախ պաշտպանի դիրքում։


== Ակումբային կարիերա ==


=== Շալկե 04 ===
Մաքսը Բավարիայից Շալկե 04 տեղափոխվեց 2010 թվականին։ Իր դեբյուտը Բունդեսլիգայում նշեց 2014 թվականի մարտի 25-ին՝ Բորուսիա Դորտմունդի դեմ խաղում՝ փոխարինելով Յուլիան Դրաքսլերին։


=== Կարլսռուհե ===
2014 թվականի ապրիլի 30-ին Մաքսը 3 տարվա պայմանագիր կնքեց Երկրորդ Բունդեսլիգայում հանդես եկող Կարլսռուհեի հետ։ Իր դեբյուտը ակումբի կազմում նշեց սեպտեմբերի 27-ին՝ Ինգոլշտադտի դեմ խաղում։


=== Աուգսբուրգ ===
2015 թվականի օգոստոսի 4-ին Մաքսը 3․6 միլիոն եվրոյի դիմաց տեղափոխվեց Աուգսբուրգ՝ կնքելով 2 տարվա պայմանագիր։


== Միջազգային կարիերա ==
Գերմանիայի օլիմպիական հավաքականի կազմում Մաքսը մասնակցեց 2016 թվականի ամառային օլիմպիական խաղերին՝ նվաճելով արծաթե մեդալ։


== Կարիերայի վիճակագրություն ==


=== Ակումբային վիճակագրություն ===
2018 թվականի փետրվարի 6-ի դրությամբ


== Նվաճումներ ==


=== Միջազգային ===
ԳերմանիաԱմառային օլիմպիական խաղեր․ արծաթե մեդալ․ 2016


== Ծանոթագրություններ ==


== Արտաքին հղումներ ==
Մաքսի պաշտոնական Ֆեյսբուքի էջը
Մաքսի պաշտոնական Ինստագրամի էջը
Մաքսը transfermarkt-ում
Մաքսը WhoScored.com կայքում
Լևոն Կաթրջյան

Լևոն Պողոսի Կաթրջյան (հուլիսի 10, 1940(1940-07-10), Հալեպ - հուլիսի 1, 2022(2022-07-01), Լոս Անջելես, Կալիֆոռնիա, ԱՄՆ), հայ երգիչ։


== Կենսագրություն ==
1963-1966 թվականներին սովորել է Բեյրութի պետական կոնսերվատորիայում։ Ճանաչվել է ժողովրդական և աշուղական, հատկապես Սայաթ-Նովայի երգերի կատարումներով։ Համերգներով հանդես է եկել Եգիպտոսում, Քուվեյթում, Իրանում, Կիպրոսում, ԱՄՆ-ում և այլուր։ Հայկական երգացանկով հանդես է եկել Փարիզի «Օլիմպիա» սրահում։ 1971 թվականից երգել է նաև Հայաստանում, կատարել ձայնագրություններ, մասնակցել Սայաթ-Նովային նվիրված փառատոնին, ի նպաստ Արցախի հանդես եկել համերգներով (1988)։
Հեղինակ է բազմաթիվ երգերի։ «Մելոդիա» ընկերությունը 1987 թվականին թողարկել է Կաթրջյանի ձայնասկավառակը։ 1975 թվականից բնակվում է Լոս-Անջելեսում, ԱՄՆ։
2010 թվականին համերգային ծրագրով հանդես է եկել Հայաստանում և Արցախում։
Մահացել է 2022թ.֊ի հուլիսի 2֊ին։


== Մրցանակներ ==
Մեծի Տանն Կիլիկիո կաթողիկոսության Սուրբ Մեսրոպ Մաշտոց շքանշան, 2005


== Ծանոթագրություններ ==


== Արտաքին հղումներ ==
«Իմ անուշ մայրիկ»
Բոչյոնկի

Բոչյոնկի (ռուս.՝ Бочёнки), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առնոլդ Բալայան

Առնոլդ Միքայելի Բալայան (հունիսի 19, 1954(1954-06-19), Բաքու, Ադրբեջանական ԽՍՀ, ԽՍՀՄ - հուլիսի 15, 1992(1992-07-15), Նախիջևանիկ, Ասկերանի շրջան), հայ ազատամարտիկ, Արցախյան առաջին պատերազմի մասնակից։


== Կենսագրություն ==
Ծնվել է 1954 թվականի հունիսի 19-ին Բաքու քաղաքում։ Դպրոցն ավարտելուց հետո ընտանիքով տեղափոխվել է Ստեփանակերտ, աշխատել էլեկտրատեխնիկական գործարանում։ Մասնակցել է մի շարք մարտերի։
Զոհվել է 1992 թվականի հուլիսի 15-ին, Ասկերանի շրջանի Նախիջևանիկ գյուղի մոտ։ Ամուսնացած էր, ունի չորս երեխա։ Հանգչում է Ստեփանակերտի քաղաքային գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Ալեքսանդր Մեսրոպյան

Ալեքսանդր Հենրիկի Մեսրոպյան (ռուս.՝ Алекса́ндр Ге́нрикович Месропя́н, հուլիսի 30, 1962(1962-07-30), Վեսյոլի, Ռոստովի մարզ, ՌԽՖՍՀ, ԽՍՀՄ), հայազգի ռուսաստանցի բանաստեղծ։ Ռուսաստանցի գրողների միության անդամ (2008)։


== Կենսագրություն ==
Ալեքսանդր Մեսրոպյանը ծնվել է 1962 թվականի հուլիսի 30-ին, Ռուսաստանի Ռոստովի մարզի Վեսյոլի գյուղում։ 1979 թվականին ավարտել է ծննդավայրի թիվ 1 միջնակարգ դպրոցը։ Ապրում է նույն գյուղում։ Աշխատում է համակարգային ադմինիստրատոր։
1986 թվականից տպագրվում է տարբեր պարբերականներում, այդ թվում` «Նովոյե լիտերատուրնոյե օբոզրենիե», «Կրեշչատիկ», «Նովի բերեգ», «Վոլգա», «Վոզդուխ» և այլ ամսագրերում։
Բանաստեղծություններն ընդգրկվել են  «Բաց նամակ» (Դոնի Ռոստով, 1988 թվական), «Կապույտ ձայն» (Դոնի Ռոստով, 1990 թվական), «Ոչ մայրաքաղաքային գրականություն» (Մոսկվա, 2001 թվական), «Սևով սպիտակի վրա» (Մոսկվա, 2002 թվական), «Նոր պահասենյակի հանդես» (Մոսկվա, 2007 թվական) հավաքական ժողովածուներում և անթոլոգիաներում։
2001 թվականին Մոսկվայում մասնակցել է բանաստեղծների բիենալեին։
Ռուսաստանցի գրողների միության անդամ է որպես բանաստեղծ (2008 թվականից)։


== Գրքեր ==
«Пространство Эроса» (Ростов н/Д, 1998)
«Без матерьяльной основы» (Ростов н/Д, 2002)
«Возле войны» (М., 2008)
«Вы имеете право хранить молчание» (Таганрог, 2010).


== Ծանոթագրություններ ==


== Հղումներ ==
Александр Месропян на сайте «Новая карта русской литературы»
Александр Месропян в «Журнальном зале»
Месропян, Александр Генрикович в «Живом Журнале»
Ակմազար

Ակմազար, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 61 կմ հարավ-արևմուտք։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դարովկա (Վետլուգայի վտակ)

Անվան այլ կիրառումների համար տե՛ս՝ Դարովկա (այլ կիրառումներ)Դարովկա (ռուս.՝ Даровка), գետ Ռուսաստանում, հոսում է Սվեչինսկի շրջանում, Կիրովի մարզում։ Գետաբերանը տեղակայված է Վետլուգա գետի ձախ ափին՝ 840 կմ հեռավորության վրա։ Գետի երկարությունը 22 կմ է, ավազանի տարածքը 109 կմ2։
Գետի ակունքը գտնվում է ճահճուտներում Պոլիտենկի գյուղում սահմանի մոտակայքում Շաբալինսկի շրջանում, Սվեչա գյուղից 24 կմ հյուսիս-արևմուտք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010400112110000040588
Կոդը ըստ հիդրոլոգիական հետազոտության (ՌԴ) — 110004058
Ավազանի կոդը — 08.01.04.001
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղտք

Աղտք, գյուղ պամական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Քոչհիսարի գավառակում, սակավաջուր սարահարթում։ Գտնվում է Սեբաստիա քաղաքից 25-28 կմ արևելք, սակավաջուր սարահարթում։


== Պատմություն ==
Աղտքի բնակիչները Մեծ եղեռնի տարիներին տեղահանվեցին, մեծ մասը զոհվեց, փրկվածները գաղթեցին օտար երկրներ։


== Բնակչություն ==
1850-ական թվականներին ուներ 1631, իսկ 1914 թվականին՝ 3200 հայ բնակիչ։


== Տնտեսություն ==
Բնակիչները զբաղվում էին երկրագործությամբ, անասնապահությամբ և այգեգործությամբ։


== Պատմամշակութային կառույցներ ==
Աղտքն ուներ 1253 թվականին կառուցված Ս. Կարապետ անունով եկեղեցի։ Գյուղի մոտակայքում գտնվում էր Ս. Հրեշտակապետաց վանքը և Դանուշման բերդի ավերակները։


== Կրթություն ==
Գյուղում գործում էր Հրեշտակապետյան վարժարանը, ուր սովորում էր 200 աշակերտ։


== Ծանոթագրություններ ==
Փեյամլի

Փեյամլի, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կոյտե դու Նոյա

Կոյտե դու Նոյա (պորտ.՝ Coité do Nóia), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Արապիրակայի գավառի կազմի մեջ։ 
Քաղաքի տոնը նշվում է սեպտեմբերի 21-ին։


== Ծանոթագրություններ ==
Կարճկանց

Կարճկանց, գյուղ Արևմտյան Հայաստանում, Վանի վիլայեթի Մոկսի գավառակում։ 1909 թվականին ուներ 30 տուն հայ բնակիչ։
Նրանք բռնությամբ տեղահանվել են 1915 թվականի Մեծ եղեռնի ժամանակ և բնակություն հաստատել Արևելյան Հայաստանում։ 


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տեղաբնականուն

Տեղաբնականուն (հունարեն՝ Էթնոհորոնիմ, ἔθνος - «ազգ», χῶρος - «տեղ», «տեղամաս» և όνυμα - «անվանում», «անուն» բառերից), որոշ տեղանվան հետ հարաբերակից բնակիչների հավաքական անվանում։ Օրինակ՝ Երևան — երևանցի, Նոյեմբերյան - նոյեմբերյանցի, Իջևան — իջևանցի, Հայաստան - հայաստանցի, Եվրոպա — եվրոպացի և այլն։


== Արտաքին հղումներ ==
www.geography-site.co.uk Alphabetical list of world demonyms.
www.everything2.com Demonyms of the World.
CIA World Factbook – NATIONALITY Archived 2015-07-22 at the Wayback Machine.
www.peoplefrom.co.uk Demonyms of the United Kingdom.
Պիսարևկա (գյուղ, Կեգիչևի շրջան)

Անվան այլ կիրառումների համար տե՛ս՝ ՊիսարևկաՊիսարևկա (ուկրաիներեն՝ Писарівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1866 թվականին։
2001 թվականի տվյալներով Պիսարևկա գյուղում բնակվում էր 4 մարդ։ Բնակավայրը զբաղեցնում է 0,238 կմ² տարածք։ Բնակչության խտությունը կազմում էր 16,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լճաշեն (Քաշաթաղի շրջան)

Անվան այլ կիրառումների համար տե՛ս՝ Լճաշեն (այլ կիրառումներ)

Լճաշեն, գյուղ Արցախի Հանրապետության Քաշաթաղի շրջանում։ Մտնում է Այգեհովիտ համայնքի  մեջ։


== Աշխարհագրություն ==
Գյուղը տեղակայված է Արցախի Հանրապետության  հարավարևմտյան հատվածում՝ Քաշաթաղի շրջանում՝ նախկինում՝ Արցախի Մյուս Հաբանդ գավառում։ Բնակավայրը տեղաբաշխված է Հակարի գետի ստորին հոսանքի ձախափնյա վտակ փոքր Հակարիի ձախ կողմի ձորալանջի վրա։ 18-րդ դարի երկրորդ կեսին և 19-րդ դարի սկզբներին քրդական ցեղերի և Ղարաբաղի խաների ճնշման ներքո Լճաշենը հայաթափվել է։ Այս հանգամանքն էլ պատճառ հանդիսացավ, որ գյուղի պատմական անցյալի մասին  տեղեկությունները և անգամ անունը մոռացության մատնվեն։


== Պատմություն ==
19-րդ դարի սկզբներին ամայության մատնված գյուղում հաստատվել են քուրդ և թուրք խաշնարած մի քանի ընտանիքներ։
Հայկական գյուղը նրանք անվանեցին Դաղմաշանլի։ Մի քանի տասնամյակի ընթացքում գյուղում հաստատված քրդերն ու թուրքերը ամբողջովին կործանել են հայկական պատմամշակութային արժեքները։ Խորհրդային տարիներին դա առավել ծրագրված բնույթ ստացավ։ Այսօր այդ հուշարձանների հետքերը նույնիսկ չեն երևում։
Մոսկվայի  կենտրոնական բոլշևիկյան իշխանության որոշմամբ այս տարածքները բռնակցվեցին ԱԽՍՀ-ին՝ Ադրբեջանում խորհրդային կարգերի հաստատվելուց հետո։
1923 թվականին Դաղմաշանլին գտնվում էր ԱԽՍՀ Կարմիր Քուրդիստնի օկրուգի,      իսկ 1930 թվականին՝ Ջաբրայիլի շրջանի կազմի մեջ։
Գյուղը ազատագրվեց ի շնորհիվ Արցախի Հնրապետության պաշտպանության բանակի հարվածների՝ 1993 թվականին։
1998 թվականին այստեղ սկսվեց բնակավայրի վերաբնակեցումը։ Գյուղում  հաստատվեցին Հայաստանի Հնրապետությունից և Ադրբեջանից բռնագաղթված մի քանի ընտանիքներ։ Գյուղը անվանափոխվեց և դարձավ Լճաշեն։
Տեղի դպրոցահասակ երեխաները հաճախում են Այգեհովիտի համայնքի միջնակարգ դպրոցը։
Լճաշենն  ընդգրկված է Այգեհովիտ համայնքի կազմում։
2020 թվականի 44-օրյա պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Լճաշեն գյուղում բնակվում էր 8 մարդ, կա 3 տնտեսություն։


== Հասարակական կյանք ==
Գյուղն էլեկրաֆիկացված է։ Խմելու ջրի հարցը լուծվել է շնորհիվ տեղի անհատական ջրհորների։
Ռադիոն, հեռուստատեսությունը, ինտերնետ ծառայությունները, բջջային և անլար հեռախոսակապը հասանելի են բնակչությանը։
Լճաշենում 2010 թվականին կար 13 մարդ, 2015 թվականին կար 3 տուն և 8 մարդ, 2018 թվականին՝ 2 տուն, 6 մարդ։
Նրանց հիմնական զբաղմունքը գյուղատնտեսությունն է։ 


== Ծանոթագրություններ ==
Մոնտյուրել

Մոնտյուրել (ֆր.՝ Monthurel), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02510:


== Բնակչություն ==
2010 թվականի տվյալներով՝ համայնքի բնակչությունը կազմում է 150 մարդ։ 


== Տնտեսություն ==
2010 թվականին համայնքի 86 աշխատունակ (15-64 տարեկան) բնակիչներից 66-ը տնտեսապես ակտիվ էին, 20-ը՝ ոչ ակտիվ (ակտիվության ցուցանիշը կազմել է 76,7 %, 1999 թվականին եղել է 71,1%)։ 66 տնտեսապես ակտիվ բնակիչներից աշխատում էին 63-ը (34 տղամարդ և 29 կին), գործազուրկ էին 3 մարդ (2 տղամարդ և 1 կին)։ 20 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 9-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնտյուրել (ֆր.)